

**Pápai Egyesített Labdarugó Club**

**2019/2020**

Őszi értékelő

U-17

 **Készítette**: Nicsenko Igor

Edző

**Dátum**: 2019. 12.20.



1. **Bevezető:**

- a Pápai ELC az MLSZ U-17. III. Észak-Nyugati osztályban szerepelt a csapat,

- a bajnokság őszi idényében a 9. helyen végeztünk.

1. **Tervek:**
* célkitűzések: - a tavalyi anyag problémás részeinek az ismétlései,
* sok ismétléssel, változó feltételekkel,
* sok labdaérintéssel,
* taktikai fegyelem, játékrendszer központúság,
* technika csiszolása,
* 4:3:3 játékrendszer elemei, elmozgó rendszer, mérkőzéshelyzetekben.
* heti 4-5 foglalkozás, egy mérkőzés,
* programok:

- hétfő: kisjátékok,

- kedd: játékok támadásra,

- szerda: fürdő,

- csütörtök: edzőmérkőzés,

- péntek: játékok védekezésre,

- szombat: bajnoki mérkőzés.

1. **Megvalósulás:**
* 2019.07.22-én kezdtük a felkészülést, heti 4-5 alakalommal, 1 uszodai lehetőséggel.
* hasonló problémák voltak, mint tavaly, közösen az U 19-es korosztállyal edzettünk, általában 10-12 fő létszámmal voltunk. Csak Császár Jácint, Nagy László, Cseke Patrik, Cser Botond voltak hetente legalább két- három alkalommal edzésen,
* bajnoki mérkőzéseken ők voltak felkészülve, a többiek csak talán testnevelési órán mozogtak az iskolában. Így a bajnoki mérkőzéseken nem bírtak végig futni azok a játékosok, akik nem edzettek,
* akik edzettek, nekik pedig duplán kellett futniuk maguk és a társaik helyett is…
* így a mérkőzések többségében nem mi domináltunk a pályán, ekkor a játékosok nem nagyon tudták élvezni a játékot,
* az eredmények úgy alakultak, hogy a két, dobogós csapattól Sopron és Szombathelytől kaptunk 5 gólt. A többi mérkőzéseken szoros eredményt tudtunk elérni, vagy nyertünk 1 góllal, vagy kikaptunk 1 góllal. Ezek mellett volt 4 döntetlen eredményünk.
* a bajnokságban jelenleg a 9 helyen vagyunk, de a 10. és az 5. hely között kettő pont különbség van. Amennyiben az U 19 -nek nem kellene kölcsönadni játékost, stabilan az 5. vagy 6. helyen tudunk végezni reálisan. 9. hely 16 pont, 4 győzelem, 4 döntetlen, 5 vereség

20-29-es gólkülönbség

HAJRÁ PELC!